इस्लामोफ़ोबिया
इस्लामोफ़ोबिया या इस्लामभीति मुसलमानों के प्रति तर्कहीन भय या घृणा का पूर्वाग्रह है। इस्लामभीति दो शब्दों से मिलकर बना है: (इस्लाम+भीति), जिसका हिन्दी में अर्थ होता है- इस्लाम का भय। यह शब्दावली मुख्य रूप से पश्चिमी देशों द्वारा काम में ली जाती है। 1997 में, ब्रितानी रुन्नीमेडे ट्रस्ट ने इस्लामभीति के बारे में बताते हुए कहा कि यह अवधारणा मुसलमानों को देश के आर्थिक, सामाजिक और सार्वजनिक जीवन से बाहर करके मुसलमानों के विरुद्ध भेदभाव के व्यवहार को दर्शाती है। यह अवधारणा यह भी मानती है कि इस्लाम अन्य संस्कृतियों के साथ कोई भी मूल्य साझा नहीं करता हैं, यह पश्चिम की संकृति से निम्न कोटि का है और एक धर्म के बजाय हिंसक राजनीतिक विचारधारा है। 15 मार्च 2022 को इस्लामोफ़ोबिया दिवस, संयुक्त राष्ट्र महासभा ने सर्वसम्मति से एक प्रस्ताव अपनाया, जिसे इस्लामिक सहयोग संगठन (OIC) की ओर से पेश किया गया था, जिसमें 15 मार्च को 'इस्लामोफोबिया से निपटने के लिए अंतर्राष्ट्रीय दिवस' के रूप में घोषित किया गया था।